section_heading: Životopis
paragraph_text: Godine 2004. postaje predstojnik Ureda predsjednika Republike Hrvatske Stjepana Mesića, odakle 2005. godine odlazi na mjesto veleposlanika Republike Hrvatske u svojstvu šefa misije RH pri NATO; Hrvatska u listopadu 2005. godine započinje pregovore o ulasku u taj vojni savez. U rujnu 2008. godine vraća se u Zagreb, sada na dužnosti državnog tajnika za europske integracije MVP RH. U istom ministarstvu od 2009. godine preuzima obveze državnog tajnika za politička pitanja. Također je posebni izaslanik predsjednice Vlade RH za jugoistočnu Europu.